Ubaganas
Ubaganas (kaz. Обаған, rus. Убаган) – upė Kazachstane ir Rusijoje; dešinysis Tobolo intakas (Obės baseinas). Upės ilgis siekia 376 km, o baseino plotas – 50 700 km². Ubaganas prasideda Karačinskojės ežere, teka į šiaurę Turgajaus duburiu, aukštupyje prateka Kušmuruno ežerą. Įteka į Tobolą 909 km nuo jo žiočių. Upės mityba pagrįsta sniego tirpsmo vandeniu. Vasarą upės vanduo būna sūrokas.